vyrážky na chrbte
Dobrý večer.Dcére sa vyhodili na chrbte vyrážky vyzerajú ako malé pupence ale vo väčšom množstve.Strašne ju to svrbí a páli. Neviete čo by to mohlo byt a  co by jej na to pomohlo?  Ďakujem
Dobrý deň,
ďakujeme za Vašu otázku.
Svrbivé vyrážky môžu mať mnoho príčin. Možu byť prejavom alergickej reakcie na určitú látku z vonkajšieho prostredia, potravinu, slnečné žiarenie, reakciou na poštípnutie hmyzom. Zároveň je možné, že vyrážka je prejavom nejakej kožnej choroby. Žiaľ nie je v našej kompetencii určiť diagnózu Vašej dcére, to môže len lekár, na základe vyšetrenia jej zdravotného stavu. Zároveň je potrebné vizuálne zhodnotenie stavu, preto Vám odporúčam návštevu pediatra.
Gél s lokálne anestetickým a antihistamínovým účinkom je
Fenimax
. Používa sa na krátkodobé zmiernenie svrbenia spojeného s dermatózami (kožné ochorenie), žihľavkou, poštípaním hmyzom, spálením od slnka a miernymi povrchovými kožnými popáleninami. Nie je vhodný na sliznice a na rozsiahle kožné rany.
Prajem skorú úľavu od ťažkostí.
S pozdravom
Mgr. Emma Halás Haluščíková